cyanic-selkie/wikianc huggingface dataset:
Pekka Saravo
Seurajoukkueura
Viiden Tappara-kauden jälkeen Saravo teki kahden vuoden sopimuksen Elitserienin Luleå HF:n kanssa. Luulajassa Saravo lukeutui joukkueen avainpelaajiin ja sai vielä 1+1‑vuotisen jatkosopimuksen keväällä 2007. Optiovuodesta huolimatta Saravo siirtyi Luleåsta Linköpingiin kaudeksi 2008–2009. Keväällä 2009 Saravo ja Tappara julkaisivat kuuden vuoden sopimuksen, joista kahdella kaudella Saravolla oli oikeus pelata ulkomailla. Helmikuussa 2015 Saravo ja Tappara solmivat 1+1 ‑vuotisen jatkosopimuksen.
Maajoukkueura
Saravo nousi kaudella 2002–2003 maajoukkueen rinkiin mukaan. Hän pelasi ensimmäiset maaottelunsa Euro Hockey Touriin kuuluvassa Baltika-turnauksessa Moskovassa. Tämän jälkeen Saravo esiintyi säännöllisesti maaotteluissa kauteen 2008–2009 saakka.
MM-kisoihin Saravo valittiin ensimmäisen kerran vuonna 2004. Hänen kisapassiaan ei kuitenkaan vielä tuolloin leimattu, minkä takia hän ei pelannut ainoassakaan ottelussa. Saravo pääsi myös pelaavaan joukkueeseen seuraavina vuosina. Hän edusti Suomea MM-kisoissa 2005, 2006 ja 2007. Vuodelta 2007 Saravolta on MM-hopeaa ja vuodelta 2006 MM-pronssia. Vuoden 2008 kisoista Saravo putosi kisojen aattona.
Muuta
Saravo nousi kulttimaineeseen kevään 2016 liigafinaalien yhteydessä, kun Mansesteri teki hänestä finaalien alla kappaleen, joka keräsi lyhyessä ajassa yli 1 000 000 kuuntelua Youtubessa.
Marais Viljoen
Marais Viljoen (2. joulukuuta 1915 – 4. tammikuuta 2007) oli eteläafrikkalainen poliitikko, joka toimi Etelä-Afrikan valtiollisena presidenttinä vuosina 1979–1984. Häntä seurasi Pieter Willem Botha. Viljoen oli jo aiemmin toiminut maansa tilapäisenä presidenttinä 1978.
Viljoen menehtyi sydänvikaan Pretoriassa 2007. Hän oli kuollessaan 91-vuotias.
Nicholas Otaru
Nicholas Otaru (15. heinäkuuta 1986 Turku) on uransa lopettanut jalkapalloilija. Hän pelasi oikeana laitalinkkinä tai laitapuolustajana.
Otaru syntyi Turussa, josta hän muutti 2-vuotiaana nigerialaisen isänsä, suomalaisen äitinsä ja kahden sisarensa mukana Espooseen. Jalkapallon Otaru aloitti FC Kasiysissä 7-vuotiaana. FC Honkaan hän siirtyi kaudelle 2006 FC Espoon riveistä. Debyyttikaudellaan hän pääsi vaihdosta kentälle 15 kertaa. Ensimmäistä kertaa avauskokoonpanossa hän esiintyi 4. heinäkuuta 2007, jolloin hän viimeisteli myös ensimmäisen liigamaalinsa voitokkaassa ottelussa Turun Palloseuraa vastaan.
Otaru teki ensimmäisen maalinsa alle 21-vuotiaiden maajoukkueessa 2. kesäkuuta 2008 pelatussa ottelussa Suomen voittaessa Puolan 1-0.
PSA EMP1 -pohjalevy
PSA EMP1 -pohjalevy (Efficient Modular Platform 1), tunnetaan myös nimellä CMP-pohjalevy (Common Modular Platform) on Groupe PSA:n kehittämä modulaarinen pohjalevy pienille etuvetoisille autoille, joissa moottori on sijoitettu poikittain. Pohjalevyn kehityksessä on ollut mukana myös PSA-konsernin kiinalainen yhteistyökumppani Dongfeng Motor Corporation. Ensimmäinen sille perustuva malli on vuonna 2018 esitelty DS 3 Crossback. EMP1 korvaa edeltäneen PF1-pohjalevyn.
Uuden EMP1-perusrakenteen ansiosta sille perustuvat automallit ovat 50–100 kilogrammaa aiempaa kevyempiä.
Salibandyn Champions Cup 2012
Champions Cup 2012 oli järjestyksessään 20. salibandyn seurajoukkueiden Euroopan-mestaruusturnaus. Se pidettiin 3.-7. lokakuuta 2012 Uumajassa. Champions Cupin voitti 2012 miehissä ruotsalainen Storvreta IBK ja naisissa niin ikään ruotsalainen IKSU.
Turnaukseen osallistui, Suomen, Ruotsin, Sveitsin ja Tšekin mestarit, toinen joukkue järjestäjämaasta ja 2011 EuroFloorball Cupin voittaja.
Joukkueet
Naiset
Bestial Devastation
Bestial Devastation on brasilialaisen thrash metal -yhtye Sepulturan EP ja ensimmäinen studiojulkaisu vuodelta 1985.
EP nauhoitettiin kasiraiturilla ja miksattiin kahdessa päivässä elokuussa 1985. Kappaleen "The Curse" lauluraidan tulkitsi yhtyeen silloinen ystävä Wagner Lamounier. Bestial Devastation julkaistiin alun perin täyspitkän albumin A-puolena kustannussyistä. Levy-yhtiö Cogumelo Recordsin toisen artistin, Overdosen, EP oli albumin B-puoli.
Ostettuaan kaikki oikeudet Sepulturan kolmeen ensimmäiseen albumiin Roadrunner Records julkaisi Bestial Devastationin myöhemmin CD:nä, uudelleenpakattuna ja -masteroituna yhdessä Morbid Visions -albumin kanssa.
Lars Riedel
Lars Riedel (s. 28. kesäkuuta 1967 Zwickau) on entinen saksalainen kiekonheittäjä, yksi lajin menestyneimmistä urheilijoista. Hän sijoittuu kaikkien aikojen maailmantilastossa seitsemänneksi ennätyksellään 71,50.
Itä-Saksassa varttunut Riedel siirtyi vuonna 1983 edustamaan SC Karl-Marx Stadtia. Hän osallistui vuoden 1986 junioreiden MM-kilpailuihin sekä vuoden 1990 EM-kilpailuihin ilman suurta menestystä. Saksojen yhdistymisen aikoihin hän menetti valmentajansa ja lopetti säännöllisen harjoittelun. Hän kuitenkin jatkoi uraansa tavattuaan uuden valmentajansa Karlheinz Steinmetzin USC Mainz -seurasta.
Vuonna 1991 Riedel voitti ensimmäisen kaikkiaan viidestä maailmanmestaruudestaan oltuaan paras Tokion MM-kisoissa. Hän uusi mestaruutensa Stuttgartissa 1993, Göteborgissa 1995, Ateenassa 1997 ja Edmontonissa 2001. Lisäksi Riedel sai MM-pronssia Sevillassa 1999.
199-senttinen ja 115-kiloinen Riedel voitti olympiakultaa Atlantassa 1996 tuloksella 69,40. Neljä vuotta myöhemmin hän sai hopeaa Sydneyn olympialaisista. Lisäksi Riedel on vuoden 1998 Euroopan mestari. Hän on voittanut myös Universiadit vuonna 1993, Euroopan cupin vuosina 1993, 1995 ja 1997 sekä Grand Prix -finaalin vuosina 1993, 1995, 1997 ja 1999.
Heinäkuussa 2008 Riedel ilmoitti lopettavansa uransa.
John Lovelock
John Edward ”Jack” Lovelock (5. tammikuuta 1910 Crushington, Uusi-Seelanti – 28. joulukuuta 1949 New York, Yhdysvallat) oli uusiseelantilainen keskimatkojen juoksija ja 1 500 metrin olympiavoittaja 1936.
Elämä
Lovelock opiskeli lääketiedettä aluksi kotimaassaan Otagon yliopistossa. Vuonna 1931 hänestä tuli Rhodes-stipendiaatti Oxfordin yliopistoon (Exeter College), jossa hän jatkoi opintojaan valmistuen aikanaan lääkäriksi.
Lovelock keskittyi yleensä tosissaan yhteen ainoaan juoksuun kauden aikana. Vuonna 1936 hän kuntoutui myöhään työskenneltyään pitkiä työpäiviä lääkärinä. Kauden päätavoite oli 1 500 metrin olympiafinaali, jossa Lovelock onnistui täydellisesti voittaen kultaa pitkän kirinsä ansiosta. Aika oli uusi maailmanennätys, 3.47.8.
Keväällä 1940 Lovelock putosi hevosen selästä. Onnettomuuden seurauksena hänen näkökykynsä heikkeni ja hänelle jäi taipumus äkillisiin huimauskohtauksiin. Palveltuaan kotirintamalla lääkärinä toisessa maailmansodassa Lovelock muutti Yhdysvaltoihin. Hän sai traagisesti surmansa vuonna 1949 horjahdettuaan huimaukseen taipuvaisena ja influenssan heikentämänä metron alle.
Eusthenopteron
Eusthenopteron oli lihaseväinen kala (Sarcopterygii), jolla oli etu- ja takaevissä samanlaiset luut kuin ensimmäisillä nelijalkaisilla, sammakkoeläimillä (Amphibia). Vahvat evät ovat saattaneet kehittyä kaloille vauhdinottoa varten tai vesikasvikossa liikkumista auttamaan. Ensimmäiset devonikautiset Eusthenopteron-fossiilit kuvattiin Quebecin Miguashasta.
250px|left|pienoiskuva|Rekonstruoitu pää
March Engineering
Historia
pienoiskuva|vasen|Vuoden 1970 March 701 kuvattuna vuonna 2015. Marchin valmistamalla autolla ajettiin ensimmäinen voitto Formula 1 -sarjassa jo kaudella, kun asiakastalli Tyrrellin Jackie Stewart voitti Espanjan GP:n.
Seuraavalla kaudella 1971 tallin kuljettaja Ronnie Peterson sijoittui kauden aikana kilpailuissa useasti palkintokorokkeelle ja taisteli Stewartia vastaan uudella March 711 -autolla, mikä päättyi toiseen sijaan kauden lopputuloksissa.
Kaudella tallin suunnitteluosasto päätti kokeilla erityistä takajousitusta sekä vaihdelaatikon asentamista taka-akselin ja moottorin väliin 721X -autossaan, mutta kokeilun ongelmaksi koituivat eturenkaiden kuluminen sekä ohjauksen vaihtelevuus aliohjaavan ja yliohjaavan välillä. Tilalle rakennettu 721G-auto valmistui yhdeksässä päivässä, minkä aikana autoon asennettiin lisäpolttoainesäiliöt, isommat jarrupalat ja enemmän avoimena olleet ilmanottimet.
Talli itse saavutti ainoat voittonsa Itävallan GP:stä vuonna 1975 ja Italian GP:stä vuonna 1976. Mauricio Gugelmin ajoi tallin viimeisen palkintokorokesijan kaudella sijoittumalla kolmanneksi kotikilpailussaan Brasiliassa.
March-talli myytiin japanilaiselle Akira Akagille ennen kautta 1990, joka ajatti tallia Leyton Housen nimellä kausina –. March palasi takaisin kaudelle, mutta joutui lopettamaan kauden jälkeen rahavaikeuksien vuoksi. Kauden parhaaksi tulokseksi jäi Karl Wendlingerin ajama neljäs sija Kanadan osakilpailussa.
March-talli osallistui 175 GP:hen, joista saaliina oli 2 voittoa, 4 paalupaikkaa ja 7 kilpailun nopeinta kierrosta. Menestyksekkäimmät tallissa ajaneet kuljettajat olivat Ronnie Peterson, Chris Amon ja Ivan Capelli. March haki tallipaikkaa kaudelle 2010, mutta hanke kaatui.
Coonoor
Coonoor on kaupunki ja kunta Tamil Nadun osavaltiossa Intiassa. Se sijaitsee Nilgirien piirikunnassa vajaan 2 000 metrin korkeudessa 19 kilometrin päässä piirikunnan pääkaupungista Udagamandalamista. Kaupungissa on 50 079 asukasta.
Coonoor kuuluu yhdessä Udagamandalamin ja Kotagirin kanssa ensimmäisten kolmen brittiläisten Nilgirivuorille rakennuttaman lomakaupungin joukkoon, joihin britit pystyivät pakenemaan Intian kesän kuumuutta. Coonoor on huomattavasti rauhallisempi ja vähemmän kaupallistunut kuin läheinen kuuluisampi Udagamandalam eli Ooty.
Juri von Bonsdorff
Juri von Bonsdorffin isä oli vasemmistolainen toimittaja, tietokirjailija ja kehitysyhteistyöaktivisti Johan ”Seppi” von Bonsdorff, isoisä päätoimittaja Henrik von Bonsdorff ja isoisoisä piispa Max von Bonsdorff. Hän kertoo saaneensa etunimensä kosmonautti Juri Gagarinin ja sissijohtaja Ernesto Che Guevaran mukaan.
Puškinin piiri
Puškinin piiri on hallintopiiri Pietarissa Venäjällä. Se sijaitsee Pietarin eteläosassa. Pohjoisessa se rajoittuu Frunzen ja Moskovan piireihin, idässä Kolpinan piiriin, lännessä Leningradin alueen Lomonosovin piiriin sekä etelässä Leningradin alueen Tusinan ja Hatsinan piireihin. Asukkaita on vuoden 2002 väestönlaskennan mukaan 118 200 henkeä, joista yli 70 % asuu Puškinin kaupungissa.
Kunnat
Puškinin piiriin kuuluu viisi kuntaa:
Piirihallinnon päämies on Vjatšeslav Koržov.
Germund Paaer
Frithjof Germund Paaer (vuoteen 1906 Sandström; 25. syyskuuta 1881 Parkano – 29. toukokuuta 1950 Helsinki) oli suomalainen graafinen suunnittelija, tekstaaja, kirjankuvittaja ja piirtäjä sekä lasiesineiden keräilijä.
Ura
Paaerin vanhemmat olivat parkanolainen kauppias Johan Jakob Sandström ja Emilia Eufrosyne o.s. Kullberg. Hän pääsi ylioppilaaksi 1905 ja opiskeli sitten Teknillisessä korkeakoulussa, Suomen Taideyhdistyksen piirustuskoulussa ja Helsingin yliopistossa. Vuosina 1912–1914 Paaer opiskeli Strelitzin polyteknisessä opistossa, ja hän tutustui kolmen vuoden ajan kansatieteellisiin ja taideteollisuuden aineistoihin Ruotsin, Tanskan, Saksan, Itävalta-Unkarin ja Viron museoissa.
Paaer teki 1920–40-luvulla pilapiirroksia Tuulispää- ja Kurikka-lehtiin sekä Veli Giovannin julkaisuihin. Hän piirsi myös exlibriksiä, postikortteja ja -merkkejä, mainosjulisteita ja järjestömerkkejä. Hän suunnitteli Parkanon kunnanvaakunan ja maalasi Kihniön kirkon alttaritaulun.
Yksityiselämä
Paaerin ensimmäinen puoliso oli tekstiilitaiteilija Sigrid Wickström-Paaer vuosina 1914–1923; hänen toinen puolisonsa oli Hanna o.s. Vuorela vuosina 1924–1940, ja kolmas puoliso oli Annikki o.s. Tervo vuodesta 1941. Taiteilija Heikki Paaer oli hänen poikansa.
Germund Paaerilla oli huvila Kihniön Kankarijärven Iso-Liettisen saaressa jossa hän asui perheineen kesäisin. Huvila on nykyisin asumaton ja huonossa kunnossa.
Helend Peep
Helend Peep (etunimi alun perin Ernst-Helmut; 29. heinäkuuta 1910 – 20. lokakuuta 2007) oli virolainen näyttelijä ja laulaja. Hän tuli tunnetuksi varsinkin "Kerjuse laul" -kappaleen tulkinnasta musikaalissa Ainult unistus.
Peep aloitti uransa vironkielisessä Vanemuine-teatterissa Tartossa vuonna 1938. Hänellä oli niin ikään rooleja elokuvissa.
Minóa Pediáda
Minóa Pediáda ( eli Δήμος Μινώα Πεδιάδας, Dímos Minóa Pediádas) on Kreikan kunta, joka sijaitsee Iraklionin alueyksikössä Kreetan alueella. Kunnan pinta-ala on 394,2 neliökilometriä ja väkiluku 17 563 (vuonna 2011). Kunnan kuntakeskus on Evangelismós.
Minóa Pediáda sijaitsee Kreetan etelärannikolla. Kunta syntyi, kun Arkalochóri, Kastélli ja Thrapsanó yhdistyivät vuoden 2011 alussa Kallikrates-suunnitelman mukaisesti. Kunnan nimi tarkoittaa "Minolaista tasankoa".
Kunnan osat
Vuoden 2011 kuntauudistuksesta lähtien Minóa Pediádan kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Håkan Wahren
thumb|150px|Håkan August Wahren Håkan August Wahren (22. helmikuuta 1895 Urjala – 28. toukokuuta 1969) oli suomalainen jääkärieversti ja toimitusjohtaja. Hänen vanhempansa olivat agronomi Axel Wahren ja Sigrid Wasastjerna. Hänet vihittiin avioliittoon vuonna 1919 Saga von Konowin kanssa.
Opinnot
Wahren kirjoitti ylioppilaaksi Hämeenlinnan ruotsalaisesta yhteiskoulusta vuonna 1913 ja kirjoittautui Uusmaalaiseen osakuntaan. Opintojaan hän jatkoi Helsingin yliopiston filosofisen tiedekunnan fyysismatemaattisella osastolla vuosina 1914–1915. Sotakorkeakoulun komentajakurssin hän suoritti vuosina 1929–1930 ja Sotakorkeakoulun yleisen osaston toisen vuosikurssin vuosina 1932–1933.
Jääkäriaika
thumb|300px|Jääkäripataljoona 27:n pioneerikomppania. Hän liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 17. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahden ja Schmardenissa sekä Aa-joella. Hän osallistui Libaussa vuonna 1917 järjestetylle sotakoulun B-kurssille.
Sisällissodan jälkeinen aika
Sisällissodan jälkeen Wahren määrättiin komppanianpäälliköksi 19. elokuuta 1918 Suomen valkoisen kaartin 9. komppaniaan, josta hänet siirrettiin 1. kesäkuuta 1919 toimistoupseeriksi Sotaministeriön henkilöasiainosastolle ja edelleen 15. kesäkuuta 1919 Ylipäällikön esikunnan henkilöasiaintoimistoon. Hänet nimitettiin 17. syyskuuta 1919 Tasavallan presidentin sota-asiainkanslian 2. osaston päälliköksi, josta hänet siirrettiin itsenäisyyspäivänä vuonna 1924 Keski-Suomen rykmenttiin ja edelleen 21. tammikuuta 1925 Porin rykmenttiin talouspäälliköksi ja 10. huhtikuuta 1926 alkaen 2. pataljoonan komentajaksi, mistä hänet siirrettiin edelleen 29. kesäkuuta 1928 alkaen 1 pataljoonan komentajaksi. Kyseisen rykmentin rykmentinkomentajan apulaiseksi hänet määrättiin 8. lokakuuta 1930 ja siirrettiin 1. heinäkuuta 1934 Yleisesikunnan sekä 1. tammikuuta 1938 Puolustusministeriön henkilöasiaintoimiston päälliköksi. Viransijaisuuksia hänellä on ollut Turun varuskunnan komendantin tehtävät vuosina 1925–1926 ja Porin rykmentin komentajan tehtävät lyhyinä jaksoina vuosina 1930–1932.
Talvi- ja jatkosota
Talvi- ja jatkosodan aikana Wahren toimi toimistopäällikkönä Päämajan komento-osastolla. Hän erosi armeijasta vakinaisesta palveluksesta vuonna 1945, ja hänet pidätettiin asekätkentäjutussa vuonna 1946. Upseeriuran jälkeen hän toimi Sigrid Juseliuksen säätiön toimitusjohtajana vuoteen 1965. Hänet on haudattu Helsingin kaartin hautausmaalle.
Luottamustehtävät
Hän toimi virkaikäkomitean sihteerinä vuonna 1924 ja Upseerien ampumayhdistyksen johtokunnan jäsenenä ja rahastonhoitajana vuosina 1921–1924 sekä 1. Divisioonan kunniatuomioistuimen varajäsenenä vuonna 1928.
Kansallinen teknillinen yliopisto
220px|thumb|right|Peruskoulutusosasto Kansallinen teknillinen yliopisto on julkinen yliopisto, joka sijaitsee Quitoin kaupungissa Ecuadorissa. Yliopisto on perustettu vuonna 1869, ja sen tiedekunnat ovat pääosin teknisiä, niin kuin tietotekniikka ja insinöörikoulutus.
MCU
MCU voi tarkoittaa seuraavia:
Brian Molko
Brian Molko (s. 10. joulukuuta 1972 Bryssel, Belgia) on brittiläinen muusikko. Hänet tunnetaan parhaiten Placebo-yhtyeen laulaja-kitaristina. Hän myös kirjoittaa suurimman osan yhtyeen sanoituksista. Hän on biseksuaali ja tunnettu androgyynisestä imagostaan.
Brian Molko on amerikkalaisen pankkiiri-isän ja skottilaisen kristityn äidin lapsi. Hänen lapsuusaikoinaan perhe muutti usein. He asuivat muun muassa Liberiassa, Libanonissa ja Luxemburgissa. Hän kuvailee lapsuuttaan aikana, jolloin hän tunsi olevansa hyvin yksinäinen ja vieraantunut. Hän alkoi meikata 11-vuotiaana ja näytteli koulun draamateatterissa. Hän puhuu ranskaa ja on laktoosi-intolerantti. Molkon vanhemmat yrittivät kasvattaa hänet omien arvojensa mukaan. Isä halusi pojastaan pankkiirin. Tuloksena oli kuitenkin kapinointia, jonka seurauksena Molko pakeni opiskeluun ja uskontoon painostavasta perheestä.
Luxemburgissa Molko päätyi samaan kouluun nykyisen yhtyetoverinsa Stefan Olsdalin kanssa, tosin he eivät vielä silloin tutustuneet. Lontoossa opiskellessaan Molko tapasi Olsdalin South Kensingtonin metroasemalla. Molko kutsui tämän eräälle klubikeikalle, jossa hän soitti Steve Hewittin kanssa. Hewittistä tuli myöhemmin Placebon rumpali. Olsdal piti Molkon äänestä, ja he perustivat yhdessä yhtyeen nimeltä Ashtray Heart, jonka nimen he lopulta muuttivat Placeboksi. Yhdessä rumpali Robert Schultzbergin (Olsdalin ystävä Ruotsista, josta hän on kotoisin) kanssa he tekivät keikkoja vuonna 1996. Schulzberg soitti rumpuja yhtyeen nimilevyllä. Hän ei kuitenkaan sopinut yhtyeeseen eikä tullut toimeen Molkon kanssa. Pian tarvittiin uusi rumpali ja paikan sai Steve Hewitt, joka oli jo aiemmin soittanut Placebon demonauhoilla.
Molkon musiikillisiin vaikutteisiin kuuluvat muun muassa Dead Kennedys, Sonic Youth, PJ Harvey, Nick Drake, Joy Division ja The Pixies. Molko opetteli soittamaan kitaraa itse. 16-vuotiaana hän sai Telecaster-kopion lahjaksi vanhemmiltaan. Molko osaa soittaa myös bassoa, koskettimia, saksofonia ja rumpuja. Silloin tällöin Molko työskentelee myös DJ:nä klubeilla.
Kuten muillakin yhtyeensä jäsenillä, Molkolla oli pieni rooli vuonna 1998 ilmestyneessä elokuvassa Velvet Goldmine, jota varten yhtye myös levytti T. Rexin kappaleen "20th Century Boy". Molko näytteli Malcolmia, laulajaa fiktiivisessä glam rock-yhtyeessä, The Flaming Creaturesissa.
Brian Molko on ystävä muun muassa David Bowien, Marilyn Mansonin, Jonathan Davisin ja Nicola Sirkisin (Indochine) kanssa. Hän oli myös läheinen Simon Hobartin kanssa. David Bowien kanssa Molko on esiintynyt yhdessä livekonsertissa, esittäen Placebon kappaleen "Without You I'm Nothing" ja T.Rexin kappaleen "20th Century Boy"
Vierailevana vokalistina
Hän myös kirjoitti englanninkielisen sanoituksen ranskalaisen rockyhtye Indochinen kappaleeseen Pink Water 3.
Multimedia Super Corridor
Multimedia Super Corridor on Kuala Lumpurissa sijaitseva malesialainen teknologiakeskus. Sen tarkoituksella on nopeuttaa Malesian kehittymista tietotekniikkavaltioksi.
Se luonnosteltiin vuonna 1996. Nykyään alueella toimii yli 900 yritystä.
Seitsemäs taivas (perhedraamasarja)
Seitsemäs taivas (7th Heaven) on vuonna 1996 alkanut Brenda Hamptonin tuottama perhedraama. Sarjaa esitettiin kaikkiaan yhdentoista tuotantokauden ajan, kymmenen ensimmäistä kautta kanavalla The WB ja viimeinen kausi kanavalla The CW. Sarjan päätösjakso nähtiin The CW:llä toukokuussa 2007. Seitsemäs taivas oli The WB:n ja The CW:n pisimpään pyörinyt sarja, kunnes Supernaturalille tilattiin 12. tuotantokausi keväällä 2016.
Lähtökohdat
Sarja kertoo yhdeksänhenkisestä Camdenin perheestä. Protestanttisen kirkon pastori perheineen asuu kuvitteellisessa kaupungissa, Glen Oakissa, Kaliforniassa. Päähenkilöt ovat pastori Eric Camden (Stephen Collins), hänen vaimonsa Annie (Catherine Hicks), ja heidän seitsemän lastaan (jotka ovat kaikki nimetty Raamatun henkilöiden mukaan): Matt (Barry Watson), Mary (Jessica Biel), Lucy (Beverley Mitchell), Simon (David Gallagher), Ruthie (Mackenzie Rosman) ja kaksoset, David (Lorenzo Brino) ja Sam (Nikolas Brino). Alun perin lapsia oli viisi, kunnes kaksoset, David ja Sam syntyivät 3. tuotantokauden 14. jaksossa.
Kolme Camdenin lapsista (Matt, Mary ja Simon) muuttivat pois kotoa esityksen aikana. Simon meni yliopistoon, Mary muutti asumaan isovanhempiensa luo, ja Matt naimisiin, ja harjoitti lääkärinammattiaan kaukana perheestä. Vaikka nämä kolme olivat poissa Camdenin talosta eri vaiheissa show’ta, talo oli silti aina täynnä. Kun Lucy meni naimisiin, hän ja hänen miehensä, Kevin, muuttivat autotallin yläpuolelle rakennettuun asuntoon, ja alkoivat perustaa omaa perhettään. Ruthie oli lyhyen jakson poissa viimeisellä kaudella mennäkseen Skotlantiin. Camdenit tarjosivat kodistaan suojaa monille vieraille.
Jaksojen teemat
Jokaisessa jaksossa on moraalinen kysymys tai kiistanalainen aihe, jota perhe käsittelee joko suoraan tai välillisesti. Käsiteltäviä aiheita ovat mm. alkoholismi, kiusaaminen, huumeet, asunnottomuus, vaihdevuodet, kuukautisten alkaminen, rasismi, ryöstö, seksuaalinen häirintä, perheväkivalta, ja teiniraskaus. Aiheita lähestytään yleensä yhteiskunnallisesti ja poliittisesti konservatiivisen protestanttisen kristityn näkökulmasta.
Camdenin perhe
Eric ja Annie Camden ja heidän seitsemän lastaan: Matt, Mary, Lucy, Simon, Ruthie, Sam ja David.
Eric Camden
Pastori Eric Camden (Stephen Collins) varttui New York Cityssä vanhempiensa, eversti John Camdenin ja Ruth Lynchin luona. Pohjautuen jaksoon "Halloween" (1. tuotantokauden 6. jakso), Eric vaikuttaisi olevan syntynyt vuonna 1954 (täten hän olisi ollut 42-vuotias tuolloin). Jakson "One Hundred" (5. tuotantokauden 12. jakso) mukaan hänen syntymäpäivänsä on tammikuussa. Eric kävi collegea viisi vuotta, ja valmistautui Kolbel Seminarysta. Pian tämän jälkeen hän meni naimisiin ja perusti perheen Annien kanssa. Ericillä on yksi sisko, Julie Camden-Hastings.
Annie Camden
Anne Mae "Annie" Camden (Catherine Hicks) on Charles ja Jenny Jacksonin tytär. Hänellä on yksi siskopuoli, Lily. Annie tapasi Ericin, ja meni tämän kanssa naimisiin heti collegen jälkeen. Collegessa ollessaan Annie opiskeli kaikkea taiteista liikealaan ja talouteen. Annien äiti, Jenny, kuoli syöpään ensimmäisen tuotantokauden alkupuolella. Annielle äidin kuolema ja sittemmin hänen isänsä löytämä uusi elämänkumppani, Ginger, oli kova paikka. Lopulta Annie hyväksyi isänsä ja Gingerin liiton, ja heidän avioitumisensa. Charles sairastui myöhemmin Alzheimeriin, ja lopulta kuoli luonnollisista syistä.
Matt Camden
Matthew Eric "Matt" Camden (Barry Watson) on Camdenin perheen vanhin lapsi, joka pitää huolta nuoremmista sisaruksistaan. Matt uhraisi kouluaikaansa auttaakseen niitä, jotka tarvitsevat apua, ja jos he haluavat pysyä nimettöminä, hän kunnioittaa heidän toiveitaan, eikä kerro edes vanhemmilleen.
Alkuun Mattin koulumenestys oli heikkoa, mutta hän onnistui korottamaan arvosanojaan, ja oli valmistuessaan luokkansa parhaimmistoa. Hänet hyväksyttiin harjoitteluun Valkoiseen taloon. Matt opiskeli collegessa, ja asui ystävänsä John Hamiltonin kanssa. Mattin setä, Hank Hastings, auttoi häntä saamaan töitä sairaalan kahviosta, ja työskennellessään siellä, Matt päätti haluavansa lääkäriksi. Myöhemmin hän päätyi työskentelemään naisten klinikalla, minne myös gynekologi Hank päätyi myöhemmin.
Klinikalla työskennellessään Matt tapasi lääketieteenopiskelijakollegansa, Sarah Glassin. He menivät naimisiin ensimmäisillä treffeillään. Koska Sarah oli juutalainen, rabbin (Richard Lewis), joka olisi halunnut tyttärelleen juutalaisen miehen, tytär, he pitivät avioitumisensa salassa. Myöhemmin heillä oli isot häät, joissa vihkijinä toimivat sekä Mattin pastori-isä sekä Sarahin rabbi-isä. Pari muutti New Yorkiin opiskelemaan lääketieteelliseen kouluun. Vaikka heillä oli siellä ollessaan ongelmia, he ovat silti pysyneet onnellisina yhdessä. Kymmenennen tuotantokauden lopussa he valmistautuivat lääketieteellisestä, ja selvisi, että Sarah odottaa kaksosia.
Mary Camden
Mary Camden-Rivera (Jessica Biel) on Camdenin perheen vanhin tytär (vaikkakin Jessica Biel on oikeasti vuoden nuorempi kuin Beverley Mitchell joka näyttelee hänen pikkusiskoaan, Lucya). 14-vuotiaana Mary pelasi koripalloa haaveenaan päästä pelaamaan WNBA:an jonain päivänä, kunnes onnettomuus muutti kaiken. Mary jäi auton tönäisemäksi, ja satutti jalkansa. Häneltä kului kuukausia kuntoutumiseen, mutta hän toipui kuitenkin täysin. Marylla oli paljon poikaystäviä. Hän alkoi tapailla Wilson Westiä, miestä, jolla oli lapsi aiemmasta suhteesta. Viimeisenä kouluvuotenaan Maryn arvosanat laskivat, kuten muillakin koripallojoukkueessa. Heidän valmentajansa päätti lopettaa urheilutreenit, kunnes arvosanat nousisivat. Nuoret pelaajat nousivat kapinaan, ja päättivät yhdessä sotkea koulun liikuntasalin. He jäivät kiinni tuhotyöstä, ja joutuivat pidätetyksi. Koska Mary oli ensikertalainen, hän pystyi sovittamaan rikoksensa osallistumalla yhdyskuntapalveluun. Yhdyskuntapalvelussa hän tapasi Robbie Palmerin, josta tuli hänen toinen vakava suhteensa erottuaan Wilsonista pari vuotta aiemmin. Mary kuitenkin jätti Robbien, koska Robbie vei Maryn motelliin aikeenaan harrastaa seksiä tämän kanssa.
Mary ei mennyt collegeen, vaan päätti mennä töihin. Hän ei kuitenkaan saanut pidettyä yhtään työpaikkaa, vaan tuli kerta toisensa jälkeen erotetuksi. Työskennellessään pizzeriassa, hän tutustui Frankieen ja Johnnyyn, jotka polttivat ruohoa ja käyttivät alkoholia. Eric ja Annie saivat tietää, että Mary oli jäänyt kiinni alkoholin juomisesta ollessaan serkkunsa, Erican, lapsenvahtina. Mary oli myös saanut varoituksen poliisilta, ja hän oli veloissa luottokortti- ja vakuutusyhtiöille sekä perheelleen. Eric ja Annie päättivät, että koska he eivät pystyneet antamaan Marylle riittävästi aikaansa, Maryn on parasta muuttaa Ericin vanhempien luo New Yorkiin. New Yorkissa Mary työskenteli kodittomien suojassa, ja kävi collegea. Hän suunnitteli palaavansa kotiin kesäksi, ja alkoi taas seurustella Robbien kanssa.
New Yorkissa ollessaan Marylle selvisi, että Wilson asui myös siellä. Hän muutti suunnitelmiaan palata kotiin Glen Oakiin, erosi Robbiesta, ja alkoi seurustella Wilsonin kanssa. Mary ajatteli haluavansa palomieheksi, ja meni palo-opistoon, missä hän tapasi Ben Kinkirkin. Wilson näki Maryn ja Benin suutelevan, ja he erosivat. Mary palasi kotiin Kaliforniaan, ja jälleen takaisin New Yorkiin, missä hän kouluttautui lentoemännäksi. Myöhemmin Mary muutti Floridaan, missä hän tapasi Carlos Riveran, miehen, johon hän oli tutustunut vuosia aiemmin kodittomien suojassa. Carlos ja Mary menivät naimisiin pian Lucyn häiden jälkeen, ja Mary paljasti raskautensa ja avioliittonsa perheelleen. Eric ja Annie vierailivat Maryn luona, kun Maryn poika, Charles Miguel "Charlie", syntyi. Mary ja Carlos erosivat pian, ja Carlos otti pojan mukaansa Puerto Ricoon, kun Mary luopui huoltajanoikeuksistaan. Simonin häissä Carlos ilmoitti heidän olevan taas yhdessä, ja Maryn odottavan kaksostyttöjä. Vaikka Mary ei ollut Simonin häissä, hän tapasi perheensä seuraavana päivänä, jolloin hän viimein valmistui collegesta. Seuraavana kesänä Mary synnytti kaksostytöt.
Lucy Camden
Lucy Camden-Kinkirk (Beverley Mitchell) on Camdenien kolmas lapsi, toinen tytär. Ensimmäisillä tuotantokausilla Lucy oli tunnettu lukuisista poikaystävistään. Lucyn ensimmäinen poikaystävä oli Jimmy Moon. Hänellä oli yksi "normaali" suhde hänen kanssaan, mutta he eroavat. Toisen kauden alussa hän itkee koko kesän ja kertoo, että Jimmy seurustelee Ashleyn kanssa. Yhdessä vaiheessa hänet pidätetään, koska hän oli alueella, jossa Jimmy myy huumeita. Myöhemmin Jimmyä näytetään, kun hänellä oli ongelmia huumeiden kanssa, ja viimeinen kerta, kun Lucylla oli tapaus valamiehistönä (vaikka kukaan ei kertonut hänelle, mistä oli kyse; koska hän tunsi vastaajan henkilökohtaisesti, hänet erotettiin). Koulussa hänellä on monia ystäviä ja hän on suosittu – muun muassa hänet nimitettiin kotikuningattareksi vanhempana vuotenaan. Hänellä on erittäin hyvät välit ystävänsä Miken kanssa, joka on sijoitettu mielisairaalaan ja joka on muuten hylätty. Vaikka Mike pitää Lucysta, se ei koskaan onnistu. Myöhemmin Lucy kihlautuu Miken ystävän Jeremyn kanssa, mutta lopulta he katkaisevat sen. Seitsemännellä kaudella hän menee naimisiin Kevin Kinkirkin kanssa ja (kausi 9) hänellä on tytär nimeltä Savannah. Savannah on syntynyt vuonna 2005. He asuvat Camdensin talon autotallin yläpuolella olevassa asunnossa, kunnes Savannah on muutaman kuukauden ikäinen. Hän tulee raskaaksi myös kaksospoikien kanssa, jotka hän menettää keskenmenossa, joka järkyttää hänen tunnetilansa syvästi – vaikka hän lopulta toipuu. Kesän lopussa hän kertoo Kevinille, ettei halua enää lapsia. Hän on työssäkäyvä äiti (työskentelee apulaispastorina), kun taas hänen miehensä Kevin on kotona asuva isä. Kevinille kuitenkin tarjotaan työtä "Crossroadsissa" poliisiseriffinä. Myöhemmin Lucy auttaa nuorta Sandy-nimistä naista tämän raskaudessa, ja heistä tulee pian ystäviä. Sandyn auttaminen saa hänet harkitsemaan uudelleen sitä tosiasiaa, ettei hän halua lisää lapsia. Sarjan finaalissa hän ja Kevin ilmoittavat perheelle odottavansa jälleen kaksospoikia. Lucy jatkaa elämäänsä tyttärenä, vaimona, äitinä ja kirkko pastorina.
Ruth Camden
Ruth Naomi "Ruthie" Camden (Mackenzie Rosman) on nuorin tytär. Hänet on nimetty isoäitinsä mukaan. Nuoruudessaan hänet on kuvattu melko varhaiskasvatuksena hevosia rakastavana perheenä. Ruthie syntyi vuonna 1990 ja hän oli noin 6-vuotias ensimmäisellä tuotantokaudella. Hän aloitti esikoulun ensimmäisen kauden aikana ja lopetti sarjan valmistuessaan lukiosta vuoden aikaisin 17-vuotiaana. Yksi hänen opettajistaan ​​yrittää kutsua häntä "Ruthiksi", koska hän olettaa sen olevan hänen etunimensä, mutta Ruthie sanoo, että hänen etunimensä on "Ruthie". Myöhemmin hän kertoo Robbielle, ettei hänellä ole koskaan ollut lempinimeä. Hän ja Simon pitävät hauskaa yhdessä lapsena, ja heistä tulee hyvin läheisiä, kun he lähestyvät kypsyyttä. Ruthie on ainoa, joka käy lyhyen aikaa yksityiskoulua, mutta hän jättää sen protestina, että hänen ystävänsä Yasmine evätään pääsyn, koska hän on muslimi. Alkuvuoden aikana hän tuntee tunteita Camdenin talon vieraana Martin Breweriä kohtaan ja jopa kertoo hänelle rakastavansa häntä – mutta peittää nopeasti lisäämällä "veljenä". Lukion toisena vuonna hän alkaa meikkaamaan ja seurustelee vanhempien poikien kanssa siinä toivossa, että tämä johtaisi suhteeseen Martinin kanssa. Kymmenen kauden "Love and Obsession" -sarjassa hän haaveilee kaikesta Martinista, joka kertoi hänelle, että isyystesti oli osoittanut, että Simon, ei Martin, on Aaronin isä; Aaronia ei ollut ollenkaan, koska Martin ei ollut koskaan tavannut Sandyä. Kun hänen entinen poikaystävänsä ja ensimmäinen rakkautensa Peter palaa tänä aikana, hän tajuaa muuttaneensa pois hänestä. Jätettyään huomioimatta Sandyn suurimman osan raskaudestaan ​​Martin on läsnä Aaronin syntymässä, samoin kuin molemmat Aaronin tulevat isoisät. Aaronin syntymän jälkeen Martin lähtee Glenoakista yliopistoon; hän asuu nyt poikansa lähellä. Tämä saa Ruthien sydänsurumaan, mutta kun Martin vihdoin myöntää hänelle rakastavansa häntä, hän on rakastunut uuteen Camdenin talon vieraaseen T-Boneen. Ruthie ja T-Bone rakastavat toisiaan kovasti ja jopa ottavat tatuointeja, kun Ruthie ottaa tatuoinnin T-Bonen nimellä ja T-Bone saa Ruthien nimikirjaimet. Riidan jälkeen he eroavat. Ruthie alkaa tavata Martinia hetken. Martin sanoo haluavansa selvittää asiat hänen kanssaan, mutta Ruthie valitsee T-Bonen ja sitten Ruthie ja T-Bone palaavat yhteen. Ruthie päättää valmistua lukiosta varhain ja että hän ja T-Bone haluavat matkustaa ympäri maailmaa yhdessä. Valmistumisensa jälkeen Ruthie T-Bonen kanssa liittyy koko perheeseen ja muihin Camden-talon nykyisiin vieraisiin matkailuautoretkelle, joka sisältää pysähdyksen Simonin yliopiston valmistumisella ja jonka jälkeen Ruthie ja T-Bone aikovat matkustaa ympäri maailmaa. yhdessä.
Sam and David Camden
Samuel "Sam" ja David Camden ovat veljellisiä kaksospoikia ja nuorimpia Camden-lapsista. Niitä soittivat alun perin kaikki neljä Brino-nelikkoa; Lorenzo, Myrinda, Nikolas ja Zachary, mutta kun neloset alkoivat ikääntyä ja niiden välillä oli eroja, Lorenzo ja Nikolas tulivat Samin ja Davidin virallisiksi näyttelijöiksi. Sam ja David syntyvät kolmannen tuotantokauden aikana Tämä jakso oli WB:n katsotuin tunti. Ne on nimetty osittain R&B-duo Samin ja Daven mukaan. He syntyivät vuonna 1999 kolmannella tuotantokaudella.
Happy
Happy on koira. Simon pyytää vanhemmiltaan koiraa ja rukoilee myös Jumalaa saadakseen sen. Eräänä päivänä hän on ullakolla ja kuulee vaimean haukun. Sitten hän katsoo ulos ikkunasta ja etupihalla istuu koira. Myöhemmin (kaksiosaisessa kauden toisen finaalissa) Happyn aiempien omistajien tytär näkee koiransa (he kutsuivat häntä Whiteyksi) televisiossa ja haluaa hänet takaisin. Isä tulee Camdensiin ja uhkaa oikeustoimilla, jos "Happy"/"Whitey"-koiraa ei palauteta. Simon ja Ruthie yrittävät värjätä Happyn turkin elintarvikeväreillä yrittääkseen saada hänet näyttämään erilaiselta koiralta. Toisen osan lopussa Happy pakenee palatakseen Camdenin perheen, ja Whiteyn perhe suostuu siihen, että kahden Camdenin vuoden jälkeen tämä rakas lemmikki kuului heille, "sillä se ei olisi onnellinen" missään muualla.
Ulkomaankaupan vaihtosuhde
Ulkomaankaupan vaihtosuhde tarkoittaa talouden vientihintojen suhdetta tuontihintoihin. Siihen vaikuttavat hintojen muutokset kansainvälisillä markkinoilla sekä ulkomaankaupan rakenteen muutokset. Vaihtosuhteen paraneminen on valtiolle hyödyllistä siinä mielessä, että vanhalla viennin määrällä voidaan kattaa entistä suurempi tuonti.
Prebisch-Singer-teesi
Prebisch-Singer-teesin mukaan vaihtosuhde alkutuotteiden ja valmistettujen hyödykkeiden välillä tyypillisesti heikkenee ajan myötä. Sen mukaan alkutuotteita vievät maat, kuten kehitysmaat, joutuvat vähentämään tuontiaan. Teesin kehittivät toisistaan riippumatta taloustieteilijät Raúl Prebisch sekä Hans Singer 1950-luvulla. Prebisch esitti edelleen, että kehitysmaiden tulisi monipuolistaa talouksiaan sekä vähentämään riippuvuuttaan alkutuotteiden viennistä kehittämällä teollisuuttaan.
Ichthyostega
Ichthyostega oli alkusammakkoeläinsuku, joka sijoittuu evoluutiossa kalojen ja sammakkoeläinten väliin. Ichthyostega eli myöhäisdevonikaudella 367–362,5 miljoonaa vuotta sitten ja oli luultavasti hieman sitä muistuttavaa Acanthostegaa paremmin sopeutunut maaelämään.
Ichthyostegoideja eli kalasammakoita seurasivat temnospondylit ja anthracosaurit, kuten esimerkiksi Eryops, joka oli oikea maalla liikkuva sammakkoeläin. Molempien sammakkoeläinten ja kalojen välissä on 20–30 miljoonan vuoden mittainen fossiiliton aukko, Romerin aukko. Vuonna 2002 löydettiin Romerin aukon keskivaiheille sijoittuva 350 miljoonaa vuotta vanha fossiili, Pederpes finneyae.
Vassdalstinden (Signaldalen)
Vassdalstinden on Skandeilla sijaitseva vuori Tromssan lääniin kuuluvassa Omasvuonon kunnassa, Norjassa. Se sijaitsee Signaldalenin eteläpuolella. Vuoren korkein kohta on 1 467 metriä merenpinnan tasoa ylempänä.
Aš’ariitit
thumb|Al-Ashari arabialaisena kalligrafiana Ašʿariitit ( al-ašaʿirah) oli islamilaisen filosofian ja teologian (kalam) koulukunta, jonka perusti shafi'ilainen imaami Abū l-Ḥasan al-Ašʿarī (874–936). Imaami Ibn Hajar Haytami määritteli sunnalaisuuden opiksi, joka seuraa joko imaami Abū al-Ḥasan al-Ašʿarīa tai imaami Abu Mansur Maturidia. Maturidin koulukunta rajoittui kuitenkin Transoxianaan ja katosi mongolivalloituksen jälkeen. Tämän jälkeen aš’arilaisuus on ollut standardi-islamia sunnalaisuuden piirissä. Se kääntyi etenkin mu’tazilittien oppeja vastaan, joissa oli näkynyt vahva hellenistinen painotus.
Pyhä Brigid
pienoiskuva|Pyhä Brigid. [[Liber Chronicarum|Liber Chronicarumin eli Nürnbergin kronikan kuvitusta vuodelta 1493.]] Pyhä Brigid Kildarelainen, (myös Pyhä Brigit tai Pyhä Bridget, kuollut noin 525) oli Kildaren abbedissa sekä yksi Irlannin suojeluspyhimyksistä.
Tiedot Brigidin elämästä perustuvat pyhimyslegendoihin. Perimätiedon mukaan Brigidin isä oli ylimys ja äiti orja. Brigid myytiin äitinsä kanssa druidille, jonka Brigid legendojen mukaan käännytti kristinuskoon. Saatuaan vapautensa Brigid palasi isänsä luo, joka yritti naittaa tytön Ulsterin kuninkaalle. Brigidin syvä hurskaus teki kuninkaaseen vaikutuksen ja hän vapautti tytön isänsä holhouksesta. Liber hymnorumin mukaan Leinsterin kuningas lahjoitti Brigidille Curraghin tasangon, ja sinne Pyhä Brigid perusti Irlannin ensimmäisen nunnaluostarin. Siitä tuli pian kaksoisluostari, jossa oli sekä munkkeja että nunnia, ja jossa abbedissa oli ylempiarvoinen kuin apotti. Brigidin ystävästä Conlethista tuli alueen piispa, ja Brigid perusti myös useita muita nunnaluostareita.
Pyhä Brigid esiintyy monissa tarinoissa, mm. Book of Lismoressa, Breviarium Aberdonensessa, ja Bethada Náem n-Érenissä. Legendojen mukaan Pyhä Brigid paransi nunna Daran sokeuden, muutti leprayhteisön veden olueksi sekä sai yhden oluttynnyrin riittämään 18 kirkolle. Pyhää Brigidiä pidetäänkin joskus yhtenä oluen suojeluspyhimyksistä.
Muistopäivä
Pyhä Brigidin juhlapäivää 1. helmikuuta juhlitaan Irlannin lisäksi myös Australiassa ja Uudessa-Seelannissa. Sama päivää on Irlannissa jo esikristillisenä aikana vietetty juhlapäivänä kelttiläisen Brigit-jumalattaren kunniaksi (imbolc). Toisinaan onkin arveltu, että abbedissa Brigid olisi alkujaan ollut Brigit-jumalattaren pappi ja saanut siitä nimensä.
Koska nimi Riitta on käsitetty Brigid-nimen suomenkieliseksi vastineeksi, on sama päivä nykyisin Suomessakin Riitan nimipäivä.
Dead Can Dance
thumb|250px| Lisa Gerrard, Dead Can Dance Dead Can Dance on altto Lisa Gerrardin ja baritoni Brendan Perryn muodostama australialainen musiikkiyhtye. Se toimi alun perin vuosina 1981–1998 ja perustettiin uudelleen 2005. Yhtye on historiansa aikana kokeillut useita erilaisia musiikkityylejä.
Dead Can Dance perustettiin Melbournessa, mutta sen jäsenet muuttivat Lontooseen, jossa yhtye sai levytyssopimuksen 4AD-levy-yhtiöltä. Yhtyeen ensimmäinen albumi oli Dead Can Dance (1984). Yhtye suunnitteli vuonna 1998 seuraajaa Spiritchaser-levylle (1996), mutta projekti jäi kesken yhtyeen hajottua. Ainoa valmiiksi saatu kappale oli "The Lotus Eaters", joka on myöhemmin julkaistu muilla levyillä.
Dead Can Dance perustettiin uudelleen kiertuetta varten 2005.
2012 oli aktiivinen vuosi Dead Can Dancelle. Kesäkuussa ilmestyi "Live happenings I-V" ja elokuussa studioalbumi "Anastasis". Yhtyeen maailmankiertue saapui Eurooppaan loppukeväästä 2013.
Vassdalstinden (täsmennyssivu)
Vassdalstinden tarkoittaa seuraavia:
Keshi yená
Keshi yená on curaçaolainen ruokalaji, joka koostuu täytetystä juustokiekosta.
Keshi yenán nimi on papiamentua ja se tarkoittaa kääntäen täytettyä juustoa.
Alankomaat valloittivat Curaçaon Espanjalta 1600-luvulla ja alankomaalaisten siirtolaisten myötä saarille saapuivat myös suuret juustokiekot. Curaçao oli myös merkittävä orjakaupan keskus ja paikalliset orjat aloittivat juustokiekkojen täyttämisen.
Juustot olivat alun perin tavallisimmin Edamia tai Goudaa ja täyte esimerkiksi kanaa, vihanneksia, hedelmiä ja mausteita. Tavallisia täytteitä ovat sellaiset elintarvikkeet, jotka ovat jääneet yli muusta ruuanlaitosta. Eri täytteitä ja valmistustapoja onkin useita.
Keshi yenáa valmistetaan Curaçaolla, Aruballa ja Bonairella. Keshi yenán valmistus kotioloissa on vähentynyt, mutta annosta tarjoillaan yleisesti ravintoloissa. Paikalliset syövät sitä enimmäkseen juhlapäivinä esimerkiksi juuston kalliin hinnan takia. Juustoa käytetään paikallisessa keittiössä vain harvoin muiden ruokalajien valmistukseen. Ravintoloissa annosta tarjoillaan usein myös turisteille. Keshi yenáa on kuvailtu joskus Curaçaon kansallisruuaksi.
Europium
thumb|200px|left|Europiumia Europium on alkuaine, jonka kemiallinen merkki on Eu ja järjestysluku 63. Tämä harvinaisiin maametalleihin kuuluva alkuaine on niistä reaktiivisin. Puhtaana hopeanvalkoinen metallinen europium hapettuu nopeasti ilmassa tummaksi.
Europiumia käytetään europiumoksidina (Eu2O3) punaisena loisteaineena kuvaputkissa. Sitä lisätään myös katu­valojen elohopeahöyrylamppuihin luonnollisen värin aikaansaamiseksi. Monet europiumin isotoopit imevät voimakkaasti neutroneja, joten europiumilla voi olla käyttöä ydinreaktoreissa.
Europiumia ei ole puhtaana luonnossa mutta sitä löytyy gadoliniitista ja monatsiittihiekasta. Myös auringosta ja tietyistä tähdistä on spektriviivoista identifioitu europiumia. Europium on hyvin harvinainen aine, vain noin 5·10−8 % koko maailmankaikkeuden massasta rakentuu europiumista.
Europiumin keksimisen ansio annetaan yleensä ranskalaiselle Eugène-Anatole Demarçaylle, joka löysi sen spektroskooppisesti vuonna 1896 ja eristi ensimmäisenä 1901.
Fysikaaliset ominaisuudet
thumb|150px|left|Hapettunutta metallista europiumia Europium on puhtaana hopeanvalkoinen, venyvä metalli, jonka kovuus on samaa luokkaa lyijyn kanssa. Useat europiumin ominaisuudet johtuvat sen puolittain täyttyneestä uloimmasta elektronikuoresta. Europiumin tiheys on 5,2 g/cm3, mikä tekee siitä keveimmän alkuaineen lantanoidien joukossa. Sulamispiste on 1 099 K (826 °C), mikä on toiseksi alhaisin lantanoidille, ja kiehumispiste on 1 802 K (1 529 °C).
Europiumista tulee suprajohtavaa kun sitä jäähdytetään alle 1,8 K lämpötilaan ja kompressoidaan yli 80 GPa paineeseen. Europium on voimakkaasti paramagneettinen aine yli 90 K (−183 °C) lämpötiloissa.
Kemialliset ominaisuudet
thumb|150px|left|Oksidoitunutta europiumia, jonka pinnalla on myös keltaista europium(II)karbonaattia Europium on harvinaisista maametalleista kaikista reaktiivisin. Se oksidoituu nopeasti ilmassa, niin että senttimetri-luokan kappale muuttuu kokonaan oksidiksi muutaman päivän aikana. Se reagoi veden kanssa kuten kalsium reaktioyhtälöllä:
Tästä hapettumisesta johtuen näytteet puhtaasta europium-metallista harvoin näyttävät kiiltävältä metallilta, vaikka ne olisi säilötty suojaavaan mineraaliöljyyn.
Muiden maametallien tavoin (lantaani on poikkeus) europium syttyy ilmassa n. 150–180 °C:n lämpötilassa, muodostaen europium(III)oksidia:
Europium esiintyy usein hapetusluvulla +3, mutta muodostaa myös hapetusluvun +2 yhdisteitä. Tämä on poikkeuksellista lantanoideille, sillä yleensä ne esiintyvät lähes yksinomaan +3 hapetusluvulla. +2 tilan elektronikonfiguraatio on 4f7 koska puoliksi täytetty f-kuori antaa sille lisää stabiilisuutta. Tästä ominaisuudesta johtuu myös "negatiivisena europium-anomaliana" tunnettu ilmiö, jolla tarkoitetaan europiumin vähäistä pitoisuutta (muihin lantanoideihin verrattuna) mineraaleissa kuten sen yleisemmissä malmeissa monatsiitissa ja bastnäsiitissa, verrattuna kondrittiseen runsauteen. Bastnäsiitin negatiivinen europium anomalia on vähäisempi kuin monatsiitin, ja tämän takia se on tärkein europiumin kaupallinen lähde nykyään.
Isotoopit
Luonnossa esiintyvä europium koostuu 2 isotoopista, 151Eu ja 153Eu, joista 153Eu on runsain (52,2%). Vaikka 153Eu on stabiili aine, 151Eu:n havaittiin vasta viime vuosina alfahajoavan puoliintumisajalla ⩾1,7·1018 vuotta, tuottaen noin yhden alfahiukkasen kahdessa minuutissa jokaisessa kilossa luonnollista europiumia. Yhteensä 35 keinotekoista radioaktiivista isotooppia on tunnistettu. Näistä pysyvimmät ovat 150Eu puoliintumisajalla 36,9 vuotta, 152Eu puoliintumisajalla 13,516 vuotta, ja 154Eu jonka puoliintumisaika on 8,593 vuotta. Kaikkien muiden radioisotooppien puoliintumisaika on enintään 4,7612 vuotta, ja suurimman osan alle 12,2 sekuntia. Europiumilla on myös kahdeksan ydinisomeeria, joista pysyvimmät ovat 150mEu (puoliintumisaika 12,8 h), 152m1Eu (9,3116 h) ja 152m2Eu (96 minuuttia).
Fissioreaktiot voivat tuottaa europiumia. Kuten muilla lantanoideilla, useat isotoopeista ja etenkin sellaiset joiden massaluku on pariton, tai joissa on vähän neutroneja kuten 152Eu, voivat toimia neutronien sieppaajina.
Löytöhistoria
Vaikka europiumia on useissa harvinaisia maametalleja sisältävissä mineraaleissa, se eristettiin sangen myöhään 1800-luvun lopulla. Tämä johtui sen harvinaisuudesta ("europium anomalia") ja silloisten erottamistekniikoiden kehittymättömyydestä. William Crookes havaitsi ensimmäisenä spektriviivoja, jotka myöhemmin tunnistettiin kuuluvaksi europiumille.
Vuonna 1890 Paul-Émile Lecoq de Boisbaudran valmisti samarium-gadolinium seoksia, joissa oli myös silloin tuntemattomia spektriviivoja. Europiumin varsinaisena löytäjänä pidetään kuitenkin ranskalaista kemistiä Eugène-Anatole Demarçayta, joka esitti teorian siitä, että kyseessä on uusi alkuaine vuonna 1896 ja joka pystyi eristämään tätä ainetta melko puhtaana 1901. Hän nimesi aineen maanosa Euroopan mukaan.
Europiumin tärkein sovellus, käyttö televisioputkien loisteaineena, keksittiin 1960-luvulla.
Varaani (albumi)
Varaani on J. Karjalainen ja Mustat Lasit -yhtyeen kuudes albumi, joka julkaistiin maaliskuussa 1986. Albumin tunnetuin kappale on levyn päätösraita "Mä meen". Albumin kansitaiteen on suunnitellut Kai Kujasalo.
Albumi julkaistiin 3. maaliskuuta 1986 vinyylilevynä, CD-levynä sekä C-kasettina Poko Rekordsin toimesta. Vuonna 2007 julkaistiin CD-painos digipak-kansilla. Vuonna 2011 albumi julkaistiin remasteroituna CD-painoksena.
Kappaleet
Kaikki kappaleet säveltänyt ja sanoittanut Jukka Karjalainen ja sovittanut Jukka Tuovinen.
Rita Kühne
Rita Kühne (myöh. Andrich ja Schiemann, s. 5. tammikuuta 1947 Dresden) on saksalainen pikajuoksija, joka aktiiviurallaan edusti Saksan demokraattista tasavaltaa. Kansallisissa kilpailuissa hän edusti SC Dynamo Berliniä.
Kühne karsiutui sisäratojen EM-kilpailuissa 400 metrin juoksun alkuerissä 1967 ja 1968. Hän juoksi Helsingin EM-kilpailuissa 1971 avausosuuden DDR:n voittaessa kultaa 4 × 400 metrin viestissä maailmanennätysajalla 3.29,38. Samojen kisojen 400 metrillä hän oli kahdeksas. Münchenin olympialaisissa 1972 hän juoksi toisen osuuden Itä-Saksan voittaessa 4 × 400 metrin viestissä kultaa maailmanennätyksellä 3.22,95.
Kühne oli Euroopan cupissa voittamssa 4 × 400 metrin viestiä 1973 ja 1975. DDR:n viestimestaruuden hän voitti 1969–1973 ja 1975 sekä maan sisäratojen mestaruuden 400 metrillä 1966–1969 ja 1971.
Kühne teki työuransa koneenrakennusteollisuudessa.
Kliptown
thumb|Kliptown Kliptown on vuonna 1903 perustettu kaupunkialue, joka sijaitsee 40 km Johannesburgista etelään. Se on Etelä-Afrikan vanhin alue, jossa asuu maan eri etnisiin ryhmiin kuuluvia ihmisiä. Kliptown kuuluu Soweton townshipiin. Kliptown koostuu noin 2 700 hökkelistä ja sen asukastiheys on 70 taloa hehtaarilla. Alueella on asukkaita 38 000–45 000. Johannesburgin kaupunki aloitti vuonna 2005 alueella suuren kehitysprojektin, jonka tarkoituksena on parantaa asukkaiden elinoloja ja rakentaa runsaasti uusia asuntoja.